Բիշոփ Բրիգս

Սառա Գրեյս ՄքԼակլին (), ով հայտնի է իր՝ Բիշոփ Բրիգս մականունով, բրիտանացի երաժիշտ է ով իր գործունեությունը ծավալում է Լոս Անջելեսի՝ Քալիֆորնիա նահանգում։ Նա ավելի շատ հայտնի է իր «River» երգով։

Վաղ կյանք 
Բրիգսը ծնվել է Լոնդոնում։ Նրա ծնողները ազգությամբ շոտլանդացի են։ Շոտլանդիայի՝ Բիշոփբրիգս քաղաքից։ Հենց այստեղից նա ոգեշնչվելով ընտրել է իր մակ անունը։ Չորս տարեկանում նա իր ծնողների հետ տեղափոխեց Տոկիո։ Առաջին անգամ երգելու փորձեր նա կատարել է Տոկիոյի կարաոկե բարերից մեկում և նա անմիջապես հասկացավ, որ ուզում է երգով զբաղվել ամբողջ կյանքի ընթացքում։ Մեծանալով քաղաղի կարաոկե բարերում, ինչպես նաև լսելով The Beatles խմբի կատարումները, նա ավելի է ոգեշնչվում և ցանկանում է մասնագիտանալ երգարվեստում։ Նա սկսել է ստեղծագործել յոթ տարեկանում և իր ստեղծագործությունները կատարում էի միայն իր ընտանիքի համար։ Նա տեղափոխվում է Հոնկոնգ տաս տարեկանում, որտեղ նա բնակվում է մինչև 18 տարեկան։ Հոնկոնգի միջազգային դպրոցն ավարտելուց հետո, նա տեղափոխվում է Լոս Անջելեսի Քալիֆորնիա նահանգ և սկսում հաճախել երաժիշտների քոլեջ։

Կարիերա

Դեբյուտային սինգլ 
Լոս Անջելես տեղափոխվելուց հետո Բրիգսը սկսեց իր կարիերան նվագելով այն վայրերում, որտեղ նրան առաջարկում էին։ Սակայն լինում էին դեպքեր, որ նա նվագում էր ընդամենը երեք մարդու համար։ 2015 թվականին բարում կատարված իր ելույթից կարճ ժամանակ անց, նախկին «A&R» ընկերության ներկայացուցիչ Ջորջ Ռոբերթսոնի ուշադրությունը նա գրավեց։ Բրիգգսը ձայնագրեց իր առաջին «Wild Horses» սինգլը՝ Բիշոփ անվանման ներքո։ Սինգլի պրոդյուսերներն են Մարկ Ջեկսոնը և Իան Սքոթը։ Բազմաթիվ օգտատերեր Բրիգսին գտել են Shazam-ի օգնությամբ, երբ այն լսել են «Acura» գովազդի ցուցադրության ժամանակ։ Ավելի ուշ՝ 2016 թվականին «Wild Horses»-ը նորից սկսեց հայտնվել Billboard-ի տարբեր հիթ-շքերթներում՝ նվաճելով բարձր հորիզոնականներ։ 2016 թվականի դեկտեմբերին այն հայտնվեց «iTunes Alternative Charts»-ի 20-րդ հորիզոնականում։

2016 թվականի հունվարին Բրիգսը թողարկեց իր «River» սինգլը և փոխեց իր ձայնագրության անվանումը փոխեց Բիշոփ Բրիգսով։ Սինգլը ունեցավ բազմաթիվ կոմերցիոն հաջողություններ։ Շուտով թողարկումից հետո սինգլը հասցրեց նվաճել Hype Machine's Popular հիթշքերթի առաջին հորիզոնականը։ Ինչպես նաև այն զբաղեցրել է Spotify-ում US Viral 50-ի առաջին հորիզոնականը և երկրորդ հորիզոնականը Global Viral 50-ում։ 2016 թվականի տվյալներով սինգլը արագորեն սկսեց հայտնվել Shazam Future Hits-ի հորիզոնականներում։ «River»-ը հայտնվեց նաև Billboard Alternative Songs հիթշքերթի երրորդ հորիզոնականում և Billboard Hot Rock հիթշքորթի տասներորդ հորիզոնականը։ Այն նաև զբաղեցրել է Rock Airplay և Twitter Emerging Artist հիթշքերթների տասներորդ հորիզոնականները և ուղիղ մեկ ամիս զբաղեցրել iTunes Alternative հիթշքերթի առաջին 5 բարձր հորիզոնականներից հինգերորդը։

2016 թվականի մայիսին նա թողարկեց իր երրորդ «The Way I Do» սինգլը։ Հայտարարվեց նաև, որ նա պետք է ներկայանա 2016 թվականի աշնանը կայանալիք Քոլդփլեյի շրջագայության բացմանը, ինչպես նաև Կալեոյի շրջագայության բացմանը։ Բրիգսը իր հեռուստատեսային կարիերան սկսել է 2016 թվականին կատարելով իր «River» ստեղծագործությունը «The Tonight Show Starring Jimmy Fallon»-ում։ 2016 թվականի օգոստոսի 12-ին նա թողարկեց իր չորրորդ սինգլը, որը կոչվում է «Pray (Empty Gun)»։ Երգը ցուցադրվել է MTV շոուի Scream շոուի 2-րդ եզրափակիչում։ 2016 թվականի սեպտեմբերի 23-ին Բրիգսը թողարկեց նոր սինգլը, որը կոչվում է «Be Your Love»։

2016 թվականի դեկտեմբերին Բրիգսը թողարեց իր «Wild Horses» սինգլի պաշտոնական տեսահոլովակը W Magazine-ի միջոցով։

Բիշոփ Բրիգսը բացեց Նյու Յորքի 2017 թվականին Panorama փառատոնի գլխավոր փուլը ինչպես նաև ներկայացավ Coachella 2017-ին։ Բիշոփ Բրիգսը իր ներդրում ունի The xXx ֆիլմում իր «Mercy» ստեղծագործությամբ։
2017 թվականի ապրիլի 14-ին Բիշոփ Բրիգսը թողարկեց իր առաջին դեբյուտային ալբոմը ներառելով նաև նախկինում չթողարկված «Dark Side» և «The Fire» ստեղծագործությունները։

Արվեստ 
Բրիգսը ասել է, որ իր երգերը գրելուց հաճախ օգտագործում է իր դաշնամուրային հմտությունները։ Երբ նա հանդես է գալիս կենդանի կատարմամբ, շատ քիչ է շփվում հանդիսատեսի հետ։ Նա այդ մասին ասել է․ «Մեր միակ նպատակն այն է, որ հանդիսատեսը կարողանա լսել իրական երաժշտությունը և նրա լիրիկան, որ դրանից հետո կարողանա քաղել այն ամենը ինչ, որ նրան անհրաժեշտ է»։

Սկավառակագրություն

Սինգլներ 
 «Wild Horse»
 «River»
 «The Way I do»
 «Pray (Empty Gun)»
 «Be Your Love»
 «Hi-Lo (Hollow)»

Ծանոթագրություններ

Արտաքին հղումներ 
 պաշտոնական կայք

Ամերիկացի երգչուհիներ
Բրիտանացի երաժիշտներ
21-րդ դարի ամերիկացի երգիչներ
Բեմական կեղծանուններ
Բրիտանացի երգչուհիներ
Բրիտանացի երգահաններ